Pielikums

Ministru kabineta

2017. gada   \_\_\_\_\_\_\_ rīkojumam Nr.  \_\_\_\_

**Ieslodzījuma vietu pārvaldes informācijas sistēmas pilnveidošana**

**projekta apraksts (kopsavilkums)**

Ieslodzījuma vietu pārvaldē (turpmāk – IeVP) E-lietas programmas ietvaros tiks īstenots projekts „Ieslodzījuma vietu pārvaldes informācijas sistēmas pilnveidošana” (turpmāk – projekts), kura virsmērķis ir uzlabot IeVP efektivitāti un mazināt ar kriminālprocesa virzību un soda izciešanu saistīto dokumentu plūsmas laiku, pilnveidojot un attīstot Ieslodzīto informācijas sistēmu (turpmāk – IIS) un integrējot to ar E-lietas platformu.

IIS izveidota 2011. gadā Norvēģijas valdības divpusējā finanšu instrumenta līdzfinansētā individuālā projekta LV0069 "Ieslodzīto informācijas sistēma" ietvaros, lai nodrošinātu:

* vienotu informācijas sistēmu, kas elektroniski apkopo visa veida informāciju par ieslodzījuma vietās esošajām personām,
* ieslodzījuma vietu darbiniekiem nepārtrauktu pieeju aktuālajai informācijai,
* informācijas apmaiņu ar citām valsts iestādēm, kurām šāda informācija ikdienā ir nepieciešama.

**Projekta mērķi**

1. IeVP informācijas apmaiņas ar klientiem un institūcijām efektivitātes un kvalitātes uzlabošana, elektronizējot dokumentu plūsmu.
2. Ieslodzītā personas lietas informācijas pieejamības nodrošināšana vienkopus elektroniskā vidē, pilnveidojot IIS un integrējoties ar E-lietas platformu.
3. Racionāla informācijas un komunikācijas tehnoloģiju (turpmāk – IKT) pārvaldība, maksimāli izmantojot koplietošanas informācijas un komunikācijas tehnoloģiju risinājumus IIS attīstībā.

**Darbības projekta mērķu sasniegšanai**

Lai nodrošinātu projekta mērķu sasniegšanu, nepieciešams:

1. nodrošināt projekta vadību un īstenošanu;
2. izstrādāt tiešsaistes datu apmaiņas saskarni ar E-lietas koplietošanas komponentēm, datu nodošanai un saņemšanai no Tiesu informatīvās sistēmas, Probācijas klientu informācijas sistēmas un Prokuratūras informācijas sistēmas;
3. veikt IIS tehnoloģiskos uzlabojumus un izstrādāt papildinājumus, lai nodrošinātu automatizētu datu apmaiņu ar Sodu reģistru, Adrešu reģistru un Iedzīvotāju reģistru;
4. veikt IIS funkcionālos papildinājumus, lai realizētu elektronisku informācijas nodošanu valsts institūcijām un pašvaldībām normatīvajos aktos noteiktos gadījumos un kārtībā;
5. izstrādāt IIS sistēmas papildinājumus, kas ļaus IIS reģistrēt ieslodzīto personu iesniegumus un veikt pilnībā elektronisku šo dokumentu plūsmas apstrādi, kā arī nodrošinās iesnieguma elektroniskās kopijas pievienošanu ieslodzītās personas lieta;
6. novērst IIS darbības nepilnības (aprēķinu kļūdu labojumi, sistēmas administrēšanas problēmu novēršana u.c.);
7. izstrādāt IIS papildinājumus:

* realizēt informācijas ievades papildinājumus (esošo dokumentu kartiņu papildinājumi);
* izstrādāt jaunas dokumentu (informācijas) ievades formas;
* veikt IIS lietojamības uzlabojumus (klasifikatoru, reģistru, meklēšanas funkcijas uzlabojums);
* papildināt esošās atskaites, izstrādāt jaunas t.sk. dinamiskās atskaites;
* veikt dokumentu izdruku veidņu funkcionalitātes labojumus un papildinājumus;

1. pilnveidot IIS funkcionalitāti, nodrošinot pilnīgu ieslodzītās personas lietas informācijas elektronisku pieejamību;
2. pilnveidot IIS, lai nodrošinātu atvērto datu kopu nodošanu publicēšanai Datu publicēšanas platformā[[1]](#footnote-3);
3. Veikt paziņojumu un pieprasījumu sagatavošanas un nosūtīšanas procesa optimizāciju, lai IIS realizētu elektronisku informācijas nosūtīšanu valsts institūcijām un pašvaldībām likumdošanā noteiktos gadījumos un kārtībā.
4. IIS pārcelt uz WEB vidi;
5. Pilnveidot IIS, nodrošinot E-lietas koplietošanas komponenšu izmantošanu (elektronisko lietu reģistru, koplietošanas klasifikatorus, koplietošanas reģistrus, vienoto kalendāru u.c. funkcionalitāti).

**Projekta rezultāta rādītāji**

|  | **Rezultāta rādītājs** | **Mēr-vienība** | **Sākotnējā vērtība** | **Sasniedzamā vērtība divus gadus pēc projekta beigām** | **Sasniedzamā vērtība 3 gadus pēc projekta beigām** |
| --- | --- | --- | --- | --- | --- |
| 1 | Elektroniski apstrādāto dokumentu starp IIS un tieslietu nozares iestāžu informācijas sistēmām (Tiesu administrācija, Prokuratūra, Valsts probācijas dienests) īpatsvars, izmantojot E-lietas platformu | % | 0 | 40 | 80 |
| 2 | Izplatīšanai sagatavotās un pieejamās IeVP datu kopas | gab | 0 | 7 | 7 |
| 3 | Elektroniska informācijas sagatavošana un nosūtīšana pašvaldībām un to iestādēm par ieslodzītajām personām (lai sagatavotu ieslodzītos atbrīvošanai - atbilstoši likumdošanā noteiktajam) | % | 0 | 40 | 80 |

**Projekta iznākuma rādītāji**

|  |  |  |  |  |
| --- | --- | --- | --- | --- |
|  | **Iznākuma rādītājs** | **Mērvienība** | **Sasniedzamā vērtība divus gadus pēc projekta sākuma** | **Sasniedzamā vērtība projekta beigās** |
| 1 | Pilnveidoti pamatdarbības procesi:   * Ieslodzīto personu vajadzību un tiesību realizācija; * Ieslodzīto personu sagatavošana atbrīvošanai; * Ar ieslodzīto personu un tiesvedību saistīto notikumu elektroniska saskaņošana un pārvaldība; * Elektronizēta informācijas apmaiņa starp iesaistītajām iestādēm, izmantojot e-lietas koplietošanas platformu. | skaits | 0 | 4 |
| 2 | Ieviesti e-pakalpojumi:  “Ieslodzīto personu un pilnvaroto pārstāvju elektroniskie iesniegumi” | skaits | 0 | 1 |

Projekta kopējais plānotais finansējuma apjoms ir 475 000 *euro.*

Projektu īstenošanas laiks ir 36 mēneši.

**Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa[[2]](#footnote-4) rezultāta rādītājos**

Projektam tika noteikti šādi sociālekonomiskie ieguvumi:

1. Elektroniski apkopojot IeVP statistikas informāciju, samazināsies patērētais laiks, kuru IeVP darbinieki patērē statistikas pārskatu izstrādei. Īstenojot Projektu, tiek sagaidīts, ka IeVP darbiniekiem būs iespējams ietaupīt līdz pat 75% patērētā laika katra statistikas pārskata izveidei (1470 informācijas pieprasījumi gadā), gada ietvaros radot ieguvumu aptuveni 198 000 *euro* apmērā, un Projekta pārskata periodā, t.i. līdz 2029. gadam, sniegs IeVP darbinieku resursu ietaupījumu aptuveni **1,3 milj. *euro*** (diskontētā vērtība) apmērā.
2. Digitalizējot nolēmumu saņemšanas plūsmu, tiks samazināts IeVP darbinieku patērētais laiks darbam ar nolēmumiem (aptuveni 10 000 nolēmumi gadā). Līdz šim papīra formātā saņemtie nolēmumi tika manuālā veidā reģistrēti IIS. Pēc Projekta ieviešanas nolēmumi no tiesām un citām tieslietu nozares iestādēm tiks saņemti elektroniski, ļaujot IeVP darbiniekiem līdz 75% samazināt nolēmumu reģistrēšanai patērēto laiku, kas gada ietvaros radīs ietaupījumu 32 000 *euro* apmērā, Projekta pārskata periodā kopējais ieguvums IeVP sasniegs **214 000 *euro*** (diskontētā vērtība).
3. Elektronizētas dokumentu plūsmas rezultātā IeVP darbiniekiem būs iespējams apstrādāt ieslodzīto personu un to radinieku iesniegumus elektroniski, ietaupot laiku, kuru pašlaik IeVP darbinieki pavada papīra formāta iesniegumu apstrādei (24 200 iesniegumi gadā). Pēc Projekta ieviešanas paredzēts, ka IeVP darbinieki iesniegumus spēs izskatīt par apmēram 20% mazākā laikā, gada ietvaros radot 12 795 *euro* ietaupījumu, kā rezultātā IeVP administratīvā sloga samazinājums Projekta pārskata periodā veido **85 000 *euro*** (diskontētā vērtība).
4. Statistikas informācijas elektroniska apkopošana ļaus katram IeVP statistikas informācijas pieprasītājam ietaupīt apmēram vienu stundu gadā, iegūstot nepieciešamo informāciju elektroniski atkalizmantojamo datu veidā. Gada ietvaros tas radīs 6400 *euro* ieguvumu, sabiedrībai, Projekta pārskata periodā, sniedzot **43 000 *euro*** (diskontētā vērtība)ieguvumu.

Projekta īstenošanas rezultātā IeVP darbinieku darba laika ietaupījumu ir paredzēts izmantot ar viņu darbu saistīto pakalpojumu vai funkciju izpildes kvalitātes uzlabošanai, tāpēc projekta rezultātā nav paredzēts samazināt IeVP iestāžu darba vietas. Projekta izstrādes rezultātā radušies sociālekonomiskie ieguvumi kopumā sniegs 2 721 502 eiro atdevi Projekta pārskata perioda ietvaros (t.i. līdz 2029. gadam).

Projekta iznākumi un rezultāti ir vērsti uz šādu SAM mērķu sasniegšanu:

1. Nodrošināt lietotājiem draudzīgus publiskos pakalpojumus;
2. Nodrošināt publiskā sektora darbības efektivitāti;
3. Nodrošināt valsts informāciju sistēmās esošo datu izmantošanu citās valsts un pašvaldību iestādēs, nepieprasot datu subjektiem iesniegt tos atkārtoti;
4. Radīt priekšnosacījumus publiskās pārvaldes rīcībā esošās informācijas izmantošanai ārpus publiskā sektora, t.sk. lai nodrošinātu tās izmantošanu uzņēmējdarbības, analīzes, u.c. mērķiem.

Projekta ietvaros attīstāmās IIS risinājumi ir vērsti arī uz ieslodzītajām personām un citiem IeVP klientiem, tādējādi sniedzot ieguldījumu arī SAM rezultāta rādītājos. Elektronizējot ieslodzīto personu, to radinieku, advokātu un citu IeVP klientu iesniegumus, tiek plānots pilnībā pāriet uz e-pakalpojumiem.

Sagatavojot un publicējot atvērtos datus Datu publicēšanas platformā, Projekts sniegs ieguldījumu Latvijas reitingā *PSI Scoreboard* datu atkalizmantošanas indeksā.

Īstenojot projekta darbības, projekts sniegts ieguldījumu arī SAM iznākuma rādītājos, pilnveidojot šādus 4 darbības procesus:

1. Ieslodzīto personu vajadzību un tiesību realizācija;
2. Ieslodzīto personu sagatavošana atbrīvošanai;
3. Ar ieslodzīto personu un tiesvedību saistīto notikumu elektroniska saskaņošana un pārvaldība;
4. Elektronizēta informācijas apmaiņa starp iesaistītajām iestādēm, izmantojot e-lietas koplietošanas platformu.

Vides aizsardzības un

reģionālās attīstības ministrs Kaspars Gerhards

Vīza:

valsts sekretāra p.i. Elita Turka

08.08.2017. 8:57

5993

Kalniņa, 67026576

[lelda.kalnina@varam.gov.lv](mailto:lelda.kalnina@varam.gov.lv)

1. Datu publicēšanas platformu izstrādā VARAM kā centralizēto koplietošanas risinājumu. [↑](#footnote-ref-3)
2. Darbības programmas „Izaugsme un nodarbinātība” 2.2.1. specifiskais atbalsta mērķis „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību [↑](#footnote-ref-4)